1 нче күнегү

 Иярчен ия җөмләләрне укыгыз, схемасын төзегез.

1. Безгә билгеле: табуга караганда яшерү җиңелрәк. (М.Насыйбуллин)
2. Шунысы шаккаттыра: мин бер генә матур минутымны да хәтерләмим. (М.Насыйбуллин)
3. Табигый ки, икмәк кибетеннән югалган акча турындагы хәбәрне дә беренче булып ул ишетте. (М.Насыйбуллин)
4. Күренеп тора: Әминә апа ирен ярты сүздән аңлый белә. (М.Насыйбуллин)
5. Күренеп тора: портреты татар халкының иң матур кызларыннан берсе булырлык. (М.Насыйбуллин)
6. Мәгълүм ки, ачу – гаять начар киңәшче.(М.Насыйбуллин)
7. Соңрак үзе сөйләп бирерме, юкмы – анысы билгесез. (М.Насыйбуллин)
8. Миңа шунысы аңлашылып җитми: сезнең арада нинди дуслык булырга мөмкин? (М.Насыйбуллин)
9. Шунысы истә калган: күз төбендә мин аның нәни генә елтыр тамчы яшь бөртекләре күрдем. (Р.Сибат)

2 нче күнегү

 Иярчен хәбәр җөмләләрне укыгыз, схемасын төзегез.

1. Ләкин аерма шунда: ниндидер бер сиземләү дөрес юлда икәнлегеңне пышылдый. (М.Насыйбуллин)
2. Аңлаганы-тойганы шул: башы ярылырга җитешеп чатный. (М.Насыйбуллин)
3. Әйтергә теләгәнем шул: исем – кешенең гомерлек юлдашы. (М.Насыйбуллин)
4. Хөкем эше шундый инде ул: хәбәрләр нигезендә ясалган нәтиҗәләр белән язмышлар хәл ителә. (М.Насыйбуллин)
5. Ә турысы шул: тикшерүне тизләтү минем кулдан гына килә торган эш түгел. (М.Насыйбуллин)
6. Дөресе шул: мин дә фәрештә түгел. (М.Насыйбуллин)
7. Минемчә, төп сәбәбе шунда: әле безнең арада йомшак характерлы кешеләр бар. (М.Насыйбуллин)
8. Иң гаҗәбе: берничә урт тешеннән башкалары барысы да үз урыннарында элеккеге кебек җемелдәп утыра бирәләр. (Р.Сибат)
9. Дөресе: аның хәле дәшәрлек түгел иде. (Р.Сибат)
10. Ул шундый инде: фәлсәфәгә керешсә, туры юлдан гына бармый, әллә кайдагы чит-ят сукмакларга сугылып йөри. (Р.Сибат)
11. Менә хикмәт шунда: тормыш үзе һич тә шигърият түгел, ә проза. (Р.Сибат)
12. нче күнегү

 Иярчен аергыч җөмләләрне укыгыз, схемасын төзегез, төзелешләре ягыннан төрләрен билгеләгез.

1. Күңелен шик кимергән җитәкче тыныч эшли алмый, әлбәттә. (М.Насыйбуллин)
2. Әмма хәзергә римлылар кулланган җиде буынлы формуланың таләпләрен үтәргә кирәк. (М.Насыйбуллин)
3. Моннан бер генә сәгать элек чал кермәгән баш күз алдында ап-ак булып калды. (М.Насыйбуллин)
4. Кеше узган гомер юлы да күңелдә шулай сызылып каладыр, мөгаен. (М.Насыйбуллин)
5. Ибраһимов врач калдырган белешмәне кат-кат укыды. (М.Насыйбуллин)
6. Тик бер уй баштан чыкмады: ничек квартиралы булырга? (М.Насыйбуллин)
7. Менә монда үзем төзегән тикшерү планы да бар. (М.Насыйбуллин)
8. Галия ачык калдырган ишектән Гөлҗиһан килеп керде. (Р.Рахманнан)
9. Таулар арасыннан кыз утырган автобусның тәрәзәсенә башын сузган кояшка кул яссылыгы гына болыт кунган. (Р.Рахман)
10. Кочагыңа үзе килеп кергән дулкын барыбер синеке түгел. (Р.Рахман)
11. Ул да мин китәсе поездга төшә. (Р.Рахман)
12. Аның юлдан күренми торган ягында бер кеше сыярлык куышы бар. (Р.Сибат)
13. Тынгы белмәс кыңгырау чәчәкләрнең

Гөрләшүен, җырын ишетәм. (Ә.Юныс)

1. нче күнегү

 Иярчен тәмамлык җөмләләрне укыгыз, схемасын төзегез, төзелешләре ягыннан төрләрен билгеләгез.

1. Сез яхшы беләсез: хисләрне авызлыклый белмәү психикага тәэсир итә, аңны томалый, хәтерне боза, игътибарны йомшарта. (М.Насыйбуллин)
2. Башкалар әйткәнне язып баручы секретарь гына булырга риза түгел мин. (М.Насыйбуллин)
3. Мин шуны яхшы аңладым: һәр җинаять эшендә ике табышмак бар. (М.Насыйбуллин)
4. Әмма сиземлим: якын киләчәктә нидер булыр кебек. (З.Мәхмүди)
5. Исеңдә тот, Хәят: мондый сорауларны җавапсыз калдыруны тормыш өнәп бетерми. (М.Насыйбуллин)
6. Менә нәрсәне мыегыңа урап куй, энем: исемеңнән намусың читләшмәсен. (М.Насыйбуллин)
7. Ләкин Гайнан яхшы белә: садәлек пәрдәсе артында акыл, зирәклек тә ята. (М.Насыйбуллин)
8. Ул сөйләгәнне Хәят онытылып тыңлады. (М.Насыйбуллин)
9. Җаныгыз ни тели, шуны сатабыз. (М.Насыйбуллин)
10. Ул аңлаган: дуслык – бер, намуссызлык икенче нәрсә. (М.Насыйбуллин)
11. Бу минутларда кем нәрсә уйлый – безнең анда эшебез юк. (Р.Рахман)
12. Рифат та безнең янга төшәр дип һич уйламаган идем. (Р.Рахман)
13. Кичә нәрсә турында бара - мин аны ишетмим, күрмим.
14. Алар сездән көләләр – сез шуны белмисез. (М.Насыйбуллин)
15. Үз-үзен тотуын, холкын, бигрәк тә кайтканнан соң беренче адымнарын белү бик мөһим, моны исеңнән чыгарма. (М.Насыйбуллин)
16. Барыбыз да бер нәрсәне онытмыйк: кешелек хәтере мәхәббәт, яхшылык, матурлыкны да, нәфрәт, яманлык, мәкерне дә һәрвакыт истә тота. (Р.Сибат)
17. Аңларга кирәк иде: кеше дөньяга җан асрарга түгел, ә яшәргә килә.(Р.Сибат)
18. Бүгенге матур иртәдә генә шуны аңладым: хак әйткән икән. (Р.Сибат)
19. Шул вакытта күрәм: тау сыртыннан сары-алтын чәчле бер кыз төшеп килә. (Р.Сибат)
20. Әтиләре яулап алганны

Бирәме соң инде уллары? (Ә.Юныс)

1. Сизеп торам: алтын язмышын

Син язасың бүген бу кырның. (Ә.Юныс)

5нче күнегү

 Иярчен вакыт җөмләләрне укыгыз, схемасын төзегез, төзелешләре ягыннан төрләрен билгеләгез.

1. Мәрфуга иртәнге чәйне әзерләүгә, кемдер ишек шакыды.(М.Насыйбуллин)
2. Мин якынрак килүгә, Саттаров җанланып китте. (М.Насыйбуллин)
3. Кыз каникулга кайткан чакларда өйләренә шатлык тулып торган. (М.Насыйбуллин)
4. Эш сәгате башланганчы, хәлне ачыкласыннар. (М.Насыйбуллин)
5. Самолётлары очканчы сөйләшеп утырдык. (М.Насыйбуллин)
6. Зәйнулла машина шәһәргә элдергән арада тамак ялгап алды. (М.Насыйбуллин)
7. Пароход күздән югалгач, Хәлим янә үзенең мәкаләсен укырга кереште. (З.Мәхмүди)
8. Кунаклар тәнәфескә чыгып киткәч, безне Илдарның туганнары чорнап алды. (Р.Рахман)
9. Таң атар-атмас, җәяүләп, укытучыбыз артыннан тезелеп, без шул якка юл тотабыз. (Р.Рахман)
10. Болындагы колхозчылар, эшләреннән туктап, алар күздән югалганчы сокланып карап торалар иде. (М.Насыйбуллин)
11. Ул, мин кереп киткәнче, урыныннан да кузгала алмас кебек. (Р.Рахман)
12. Габделвәли, изге күңелле карт сөйләгәндә, үз уенда булды диярлек, әмма бер карарга да килә алмады. (Р.Рахман)

6 нчы күнегү

 Иярчен урын җөмләләрне укыгыз, схемасын төзегез, төзелеше ягыннан төрен билгеләгез.

1. Вакыйга булган урынга сак куелган. (М.Насыйбуллин)
2. Җаның кайсында тели, шунда яши бир. (Л.Ихсанова)
3. Чөнки ул ишек ачылган якта тора иде. (М.Насыйбуллин)

 7 нче күнегү

 Иярчен рәвеш җөмләләрне укыгыз, схемасын төзегез, төзелеше ягыннан төрен билгеләгез.

1. Илчегә үлем юк дигәндәй, үз уйларымны ачыктан-ачык әйтеп бирдем. (М.Насыйбуллин)
2. Бер җинаять икенчесенең күчермәсе булмаган шикелле, җинаятьчеләр дә бер-берсенә охшамыйлар. (М.Насыйбуллин)
3. Сәгать шылтыравы кешене йокыдан уяткан шикелле, абзардан ишетелгән сыер мөгрәве дә аны урыныннан кузгатты. (М.Насыйбуллин)
4. Кесәмнән нәрсәдер төшеп калган шикелле, мин һаман бер тирәдә бөтереләм. (Р.Рахман)
5. Вакыйга ул көткәнчә килеп чыкты бит әле. (М.Насыйбуллин)
6. Малай буш вакытын гел үзе теләгәнчә уздыра. (М.Насыйбуллин)
7. Балык кичкә таба тагы да шәбрәк эләгә башлады, әйтерсең аларның патшасы әмер биргән. (Р.Сибат)
8. Балыкчыларның алачыклары тагын да ямьсезрәк күренде, гүя дөнья матурлыгының бер кисәген бәллүр ваза кебек ватканнар. (Р.Сибат)

8 нче күнегү

 Иярчен күләм җөмләләрне укыгыз, схемасын төзегез, төзелеше ягыннан төрен билгеләгез.

1. Кешене никадәр әйбәтрәк белсәң, ул шулкадәр серлерәк тоела. (М.Насыйбуллин)
2. Серне никадәр ныграк яшерергә теләсәң, ул шулкадәр үткенләнә бара. (М.Насыйбуллин)
3. Күп очракта кеше хакыйкатьтән никадәр тырышыбрак качса, кемгәдер дөресен сөйләп бирү теләге шулкадәр көчлерәк була. (М.Насыйбуллин)
4. Әлеге тамга, күзлекнең чит илнеке булуын күрсәтеп, мәсьәлә чишелгәнче, Рамиләнең борын яфрагы читендә елык-елык утыра. (Р.Рахман)
5. Үткән юллар озынайган саен, гомер кыскара бара. (Р.Сибат)
6. Малай бу китүгә шулкадәр ышанды ки, кинәт сул йодрыгы белән күзендәге нәни яшен бәреп төшерде һәм картка карап елмайды. (Р.Сибат)
7. Ил никадәр зур булса, аның белән идарә итүе дә шулкадәр авыр. (Р.Сибат)

9 нчы күнегү

 Иярчен сәбәп җөмләләрне укыгыз, схемасын төзегез, төзелеше ягыннан төрен билгеләгез.

1. Безгә эшебезнең юнәлешен яшереп торуның кирәге юк: максатыбыз илебез кануннары белән билгеләнгән. (М.Насыйбуллин)
2. Районда эшләнгән һәр җинаять өчен мин җаваплы, шуңа күрә тикшерү барышына ваемсыз карый алмыйм. (М.Насыйбуллин)
3. Лекцияләрен калдырмый йөрибез, чөнки ул бернинди китаптан да табарга мөмкин булмаган мәгълүматлар бирә. (Л.Ихсанова)
4. Автобусларда сатылган билетларда көне, сәгате һәм урын номеры гына күрсәтелгәнгә күрә, ул көнне киткән пассажирларны тәгаен белү мөмкин булмады. (М.Насыйбуллин)
5. Аларга акча түлисе булмый, шуңа күрә андый көннәрдә бала-чага ишегалдындагы чирәмлектә мәш килә. (Р.Рахман)
6. Соңгы айларда, эш күп булганлыктан, мин, казармага кайтып тормыйча, шунда гына куна идем. (З.Мәхмүди)
7. Минем шикелле бер кешенең зур кайгысы булган, шунлыктан күңеле берөзлексез сызлап торган. (М.Насыйбуллин)
8. Ял көне булганлыктан, төзелештә кеше-фәлән күренми. (М.Насыйбуллин)
9. Тик ерак китә алмады, чөнки өлкән лейтенант аның юлына аркылы төште. (М.Насыйбуллин)
10. Ул Гөлнурны белми, шуңа күрә туп-туры сөйләшер җае юк. (М.Насыйбуллин)
11. Кош кош булганга оча. (М.Насыйбуллин)

10 нчы күнегү

 Иярчен максат җөмләләрне укыгыз, схемасын төзегез, төзелеше ягыннан төрен билгеләгез.

1. Кеше-мазар игътибар итмәсен өчен, Гөлнур үз каршындагы урындыкка утырды. (М.Насыйбуллин)
2. Яшерен эш белән шөгыльләнгәннәрен беркем дә белмәсен өчен, Бәхтияров үзенә беркетелгән җиңел машинаны Профсоюз урамында туктатты. (М.Насыйбуллин)

11 нче күнегү

 Иярчен шарт җөмләләрне укыгыз, схемасын төзегез, төзелеше ягыннан төрен билгеләгез.

1. Бөтен хезмәткәрләре эш урынында булса, прокурор үзен ышанычлы сизә.(М.Насыйбуллин)
2. Эш уңышсыз тәмамланса, кем җавап бирә? (М.Насыйбуллин)
3. Мин кайтып китсәм, кем аңлатыр иде? (М.Насыйбуллин)
4. Кулың алтын икән, башың аек булсын. (М.Насыйбуллин)
5. Кешеләр юньсезләнә икән, атлар да тешләшә башлый. (Р.Сибат)

12 нче күнегү

 Иярчен кире җөмләләрне укыгыз, схемасын төзегез, төзелеше ягыннан төрен билгеләгез.

1. Белеме аз булса да, җитезлеге, бигрәк тә куштанлыгы белән алдыра. (М.Насыйбуллин)
2. Истәлекле бер вакыйгадан соң эзтабар этләргә хөрмәтем әллә ни зур булмаса да, бу юлы безнең белән шундый җанвар да бар иде. (М.Насыйбуллин)
3. Сәгатьләп вакыт узуга карамастан, Вәлитов селкенмәде дә. (М.Насыйбуллин)
4. Җиһазлар күп булмаса да, һәммәсе зәвык белән урнаштырылган. (М.Насыйбуллин)
5. Сәгать теле тугызга якынлашса да, кулларга каләм алабыз. (Р.Рахман)
6. Төн урталары якынлашып килсә дә, махсус группалар башлаган эшне дәвам иттерә. (М.Насыйбуллин)
7. Буем Ришатныкыннан кыска булса да, мин аңа өстән караган кебек карап торам. (Р.Рахман)
8. Дустының сүзеннән күзеннән яшь атылып чыкса да, Илгизәр дәшмәде. (Р.Рахман)
9. Безнекеләр бик бай нәселдән булмаса да, әти-әни мине белемле итәргә, зур кеше ясарга теләделәр. (Р.Сибат)
10. Чыкмыйм сафтан ярам булса да,

Шул дошманның чирүен җиңмичә. (Ә.Юныс)

1. Күпме генә ерткыч ярсынмасын,

Артта кала аның киртәсе. (Ә.Юныс)